Това зависи от регионалните настройки. Може да има проблем и с десетичната запетая. Ето едно разяснения, което съм публикувал на един от следващите уроци:\r\rТова дали Excel възприема точка или запетайка като разделител за десетична запетая зависи от настройките на Windows и настройките на Excel.\r\rПоведението на Excel може да се коригира от две места:\r\r1. От Region and Language на Windows. (намира се в Control Panel)\r\r2. От настройките на самия Excel (Options -> Advanced -> Use system separators)\r\rИзползването на точка или запетая е строго определено и ако е настроено използване на запетая например, а числата се въвеждат с точка, то Excel не ги възприема като числа и не могат да се сумират или да се използват други математически операции и функции.\r\rИзползването на различни регионални настройки може да промени и въвеждането на формулите, като например да замени използването на точка и запетая при разделяне на параметрите със запетая.\r\rОсвен ако нямате сериозна причина да работите по друг начин, препоръчаният начин е да изберете формат Bulgarian (Bulgaria) в регионалните настройки на Windows и да оставите настройките по подразбиране в Excel (тоест отметка на Use system separators).